钦定古今图书集成/明伦汇编/氏族典/第488卷 > 谢省
## 钦定古今图书集成/明伦汇编/氏族典/第488卷 > 谢省

按《万姓统谱》，“省字世修，黄岩人。景泰甲戌进士，授兵
部员外郎，出知宝庆。政尚仁恕，兴利革弊，扶弱锄强，
吏民敬畏。书真德秀四事十害，为寮属戒。上言民隐
十事，春秋行郊野，劝耕省敛，或给耕牛，其不率者裁
之以法。出帑羡市地，以拓学宫，训迪俊髦。所属庙学
悉新之。革去佛老，阐明礼法。三年，政举教行，民安俗”
易，时推“循良第一。”后乞养疾，士民追思，立祠祀之。